சாம்பு நாத் சதுர்வேதி

சாம்பு நாத் சதுர்வேதி (Shambhu Nath Chaturvedi) இந்தியாவைச் சேர்ந்த ஓர் அரசியல்வாதியாவார். 1908 ஆம் ஆண்டு பிப்ரவரி மாதம் எட்டாம் தேதியன்று ஆக்ரா மாவட்டத்தில் இவர் பிறந்தார். அலகாபாத்து பல்கலைக்கழகத்தில் முதுகலைப் பட்டம் பெற்றார். 1952 ஆம் ஆண்டு தனது அரசியல் வாழ்க்கையைத் தொடங்கினார்.  சனதா கட்சியின் உறுப்பினராக இருந்தார். இந்திய நாடாளுமன்றத்தின் கீழ்சபையான மக்களவையில் ஒரு நாடாளுமன்ற உறுப்பினராக உத்தரபிரதேச மாநிலத்தின் 3 மற்றும் 6 ஆவது மக்களவைத் தொகுதிகளை இவர் பிரதிநிதித்துவப்படுத்தினார். 1960 ஆம் ஆண்டில் ஆக்ரா நகராட்சி ஆணையத்தின் முதலாவது நகரத் தந்தையாகத் தேர்ந்தெடுக்கப்பட்டார். 

மேற்கோள்கள்

பகுப்பு:1908 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:நாடாளுமன்ற மக்களவை உறுப்பினர்கள்